ইজিপ্তৰ প্ৰাচীন মিছৰীয় সভ্যতাৰ যুগমীয়া কৃতিস্তম্ভ পিৰামিডৰ সন্মুখত স্বল্পবসনেৰে শ্বুট কৰা ফ ’ টো আৰু ভিডিঅ ’ ভাইৰেল হোৱাৰ পিছতে সমগ্ৰ মধ্য পাচ্যত চৰ্চা লাভ কৰাৰ লগতে বিতৰ্কৰ সূত্ৰপাত ঘটিছে। পৱিত্ৰ পিৰামিডৰ সন্মুখত ফ ’ টো কৰাৰ লগতে ভিডিঅ ’ শ্বুটিঙৰ কৰাৰ অপৰাধত ইতিমধ্যে ফ ’ টোগ্ৰাফাৰজনক গ্ৰেপ্তাৰ কৰিছে ইজিপ্তৰ আৰক্ষীয়ে। ভাইৰেল হোৱা ভিডিঅ ’ টোৰ মডেল চালমা আল ছিমিয়ো বিপদত পৰিছে। View this post on Instagram নৱেম্বৰৰ শেষৰফালে পিৰামিডৰ সন্মুখত শ্বুটিং কৰাৰ ভিডিঅ ’ টোৰ লগতে ফ ’ টোসমূহ ম ’ ডেল চালমা আল ছিমিয়ে নিজা ইনষ্টাগ্ৰাম প্ৰফাইলত শ্বেয়াৰ কৰিছিল। ইনষ্টাগ্ৰামত ভাইৰেল হোৱাৰ লগে লগেই চ ’ ছিয়েল মিডিয়াত তুমুল বিতৰ্কৰ সূত্ৰপাত হয় আৰু বিভিন্ন পক্ষই পিৰামিডৰ সন্মানহানিৰ অভিযোগ তুলি ফ ’ টোগ্ৰাফাৰ আৰু ম ’ ডেল গৰাকীক গ্ৰেপ্তাৰ কৰিবলৈ দাবী উত্থাপন কৰা হয়। আৰু ইয়াৰ পিছতেই ফ ’ টোগ্ৰাফাৰ গৰাকীক গ্ৰেপ্তাৰ কৰা হয়। ইফালে মডেল চালমাকো গ্ৰেপ্তাৰৰ দাবী উঠিছে। বৰ্তমানলৈকে চালমাক গ্ৰেপ্তাৰ কৰা হোৱা নাই যদিও অতি শীঘ্ৰেই গ্ৰেপ্তাৰ কৰিব বুলি জানিব পৰা গৈছে।